**AGENŢIA NAŢIONALĂ A FUNCŢIONARILOR PUBLICI**

**ANUNȚĂ DECLANȘAREA UNEI PROCEDURI DE TRANSFER LA CERERE**

**PENTRU UN POST AFERENT UNEI FUNCŢII PUBLICE DE EXECUŢIE**

**ANUNŢ**

**din data de 20 IULIE 2023**

**privind declanșarea unei proceduri de transfer la cerere,**

**pentru ocuparea unui post aferent unei funcţii publice de execuţie**

**din cadrul Agenţiei Naţionale a Funcţionarilor Publici**

Agenţia Naţională a Funcţionarilor Publici în temeiul prevederilor art. 502 alin. (1) lit. c) și art. 506 alin. (1) lit. b), alin. (2) - alin. (5) și alin. (8) – alin. (9) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

anunță declanșarea unei **proceduri de transfer la cerere,** pentru ocuparea unui post aferent unei funcţii publice de execuţie vacante de **consilier, clasa I, grad profesional superior, la Compartimentul avizare cadre de competențe specifice din cadrul Direcției juridice, reglementare și avizare,** **Direcția generală juridică,** în conformitate cu dispozițiile Regulamentului – cadru privind ocuparea unei funcții publice sau contractuale vacante din cadrul Agenției Naționale a Funcționarilor Publici, prin transfer la cerere, aprobat prin Ordinul preşedintelui Agenţiei Naţionale a Funcţionarilor Publici nr. 848/17.12.2020, modificat prin Ordinul preşedintelui Agenţiei Naţionale a Funcţionarilor Publici nr. 679/03.09.2021 și prin Ordinul preşedintelui Agenţiei Naţionale a Funcţionarilor Publici nr. 257/06.04.2022, denumit în continuare Regulament.

Precizăm că potrivit dispozițiilor art. 5 alin. (1) și ale art. 17 din Regulament:

„Transferul la cerere se face la solicitarea funcționarului public/personalului contractual și cu aprobarea preşedintelui Agenţiei Naţionale a Funcţionarilor Publici, cu aplicarea prevederilor art. 13 alin. (2), art. 15 și art. 16.

În situația aprobării transferului la cerere al funcţionarului public / personalului contractual declarat admis, Agenția înştiinţează cu celeritate autoritatea sau instituţia publică în cadrul căreia îşi desfăşoară activitatea funcţionarul public/ personalul contractual, despre aprobarea cererii de transfer.

Data de la care operează transferul la cerere nu poate depăşi 30 de zile calendaristice de la data emiterii actului administrativ."

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Agenţiei Naţionale a Funcţionarilor Publici, prin registratură, în termen de 14 zile calendaristice de la data afişării anunţului, următoarele documente:

1. **cerere de transfer, conform modelului atașat;**
2. **curriculum vitae, modelul comun european;**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, raportat la cerinţele din fişa postului vacant;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei**.**

Procedura de selecție în cazul transferului la cerere cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer la cerere;
2. proba interviu. Proba interviu va putea fi susținută doar de solicitanții declarați admiși la etapa selecției.

**TERMENUL LIMITĂ DE DEPUNERE A DOCUMENTELOR MENȚIONATE: 02 august, ora 16:30**

Conform prevederilor art. 13 din Regulamentul – cadru privind ocuparea unei funcții publice sau contractuale vacante din cadrul Agenției Naționale a Funcționarilor Publici, prin transfer la cerere, aprobat prin Ordinul preşedintelui Agenţiei Naţionale a Funcţionarilor Publici nr. 848/17.12.2020, cu modificările și completările ulterioare, ulteriorverificării dosarului/dosarelor de înscriere la procedura de transfer la cerere şi afişării rezultatului selecției, va fi organizată **proba interviu în data de 09 august, ora 10:00, la sediul Agenţiei Naţionale a Funcţionarilor Publici.**

**CONDIȚII SPECIFICE PENTRU OCUPAREA, PRIN TRANSFER LA CERERE, A FUNCȚIEI PUBLICE VACANTE**

* Studii universitare de licență absolvite cu diplomă , respectiv studii superioare de lungă durată absolvite cu diplomă de licență sau echivalentă, în domeniul științe juridice, științe administrative, sociologice, științe economice, psihologice și științe comportamentale;
* Cunoştinţe de operare/programare pe calculator (necesitate şi nivel): operare calculator, Word, Excel – nivel bază, dovedite prin documente;
* Limbi străine (necesitate şi nivel de cunoaștere) : engleză sau franceză - nivel bază, dovedite prin documente;
* Vechimea în specialitate necesară: minimum 7 ani vechime în specialitatea studiilor necesare exercitării funcției publice.

Abilităţi, calităţi şi aptitudini necesare pentru ocuparea funcției publice de execuție vacantă de consilier, clasa I, grad profesional superior, la Compartimentul avizare cadre de competențe specifice din cadrul Direcției juridice, reglementare și avizare, Direcția generală juridică:

-inițiativă și creativitate;

-capacitate de concentrare și lucru individual;

-capacitate de lucru în echipă;

-operativitate în identificarea soluțiilor adecvate în activitatea curentă;

-capacitate de analiză și sinteză și fundamentare;

-promptitudine și eficiență în efectuarea lucrărilor;

-asumarea responsabilității;

-păstrarea confidențialității, corectitudine și fidelitate;

-abilități de comunicare: scrisă și orală;

-fluență în exprimare și competență în redactare;

-preocupare pentru ridicarea nivelului profesional individual.

Bibliografie pentru funcția publică de execuție vacantă de consilier, clasa I, grad profesional superior din cadrul Compartimentului avizare cadre competențe specifice:

**BIBLIOGRAFIE:**

1. Constituţia României, republicată;
2. Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Partea a II-a, Titlul I – Guvernul, Titlul II - Administraţia publică centrală de specialitate, Partea a VI-a, Titlul I – Dispoziții generale și Titlul II - Statutul funcţionarilor publici și Anexa nr. 8 Normele privind cadrele de competenţe generale şi specifice;
3. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;
4. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;
5. Hotărârea Guvernului nr.785/2022 privind organizarea şi funcţionarea Agenţiei Naţionale a Funcţionarilor Publici;

**TEMATICĂ:**

1. Drepturi, libertăţi şi îndatoriri fundamentale. Autorităţile publice. Preşedintele României, Parlamentul, Guvernul şi raporturile Parlamentului cu Guvernul. Atribuţiile şi deciziile Curţii Constituţionale;
2. Administraţia publică centrală de specialitate. Funcţia publică şi funcţionarul public. Statutul funcționarilor publici;
3. Norme privind respectarea demnităţii umane, protecţia drepturilor şi libertăţilor fundamentale ale omului, prevenirii şi combaterii incitării la ură şi discriminare. Prevenirea și sancționarea tuturor formelor de discriminare;
4. Egalitatea de şanse şi tratament. Definiţii în această materie. Egalitatea de şanse şi tratament între femei şi bărbaţi în domeniul muncii. Egalitatea de şanse între femei şi bărbaţi în ceea ce priveşte participarea la luarea deciziei;
5. Capitolul II - Atribuţiile Agenţiei Naţionale a Funcţionarilor Publici. Capitolul III - Organizarea şi funcţionarea Agenţiei Naţionale a Funcţionarilor Publici;

Informații suplimentare se pot obține la secretarul comisiei, doamna Gagea Carmen - Bianka, consilier juridic, clasa I, grad profesional asistent, telefon 0374.112.846.

**APROB**

**PREȘEDINTE ANFP**

**.........................**

**CERERE DE TRANSFER**

Subsemnatul/a………………………………………………………………………………………………………………………..

domiciliat/ă ……………………………………………………………………………………………………………………………

posesor al BI/CI seria……………nr……….., angajat în prezent în cadrul …………….…………………………………………………………………………………………………………………………………...

pe funcția publică…………………..……………………………………………………………………………………………….

formulez prezenta cerere, în vederea realizării transferului, la cerere, pe funcția publică de ………………………………………………………………………………………………………………………………………………

din cadrul…………………………………………………………………………………………….(denumirea structurii) – Agenția Națională a Funcționarilor Publici, cu respectarea dispozițiilor art. 502 alin. (1) lit. c) şi art. 506 alin. (1) lit. b) şi alin.(9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Anexez prezentei următoarele documente:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data, Semnătura,

Anexat cererii de transfer la cerere, înregistrată la ANFP cu nr…………./…………….

**Acord privind prelucrarea datelor cu caracter personal**

Subsemnatul/a ............................................................................................

domiciliat/ă în ......................................................................................... ..,

cu adresa de e -mail................................. sunt de acord ca datele mele cu caracter personal să fie prelucrate de către Agenția Națională a Funcționarilor Publici, în scopul derulării procedurii de transfer la cerere, pentru organizarea căreia a fost publicat anunțul din data de .................................... și pentru care am calitatea de aplicant, cu respectarea prevederilor Regulamentului (UE) nr. 679/2016 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

Data, Semnătura,